CELEX: 62019TN0031
Language: sl
Date: 2019-01-15 00:00:00
Title: Zadeva T-31/19: Tožba, vložena 15. januarja 2019 – AF/FRA

18.3.2019   
            
            
               SL
            
            
               Uradni list Evropske unije
            
            
               C 103/50
            
         
      Tožba, vložena 15. januarja 2019 – AF/FRA
      (Zadeva T-31/19)
      (2019/C 103/65)
      Jezik postopka: angleščina
      
         Stranki
      
      
         Tožeča stranka: AF (zastopnici: L. Levi in N. Flandin, odvetnici)
      
         Tožena stranka: Agencija Evropske unije za temeljne pravice (FRA)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbo tožene stranke z dne 9. maja 2018, s katero je bil določen seznam začasnih uslužbencev, ki izpolnjujejo pogoje, da se predlagajo za prerazporeditev v letu 2017 in na katerem ni imena tožeče stranke, razglasi za nično;
               
            
                  —
               
               
                  po potrebi za nično razglasi tudi odločbo FRA, ki jo je tožeče stranke prejela 5. oktobra 2018, s katero je zavrnjena pritožba tožeče stranke zoper prej navedeno odločbo FRA z dne 9. maja 2017;
               
            
                  —
               
               
                  odredi plačilo odškodnine za premoženjsko škodo, ki je nastala tožeči stranki;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog je kršitev člena 54 Pogojev za zaposlitev drugih uslužbencev Evropske unije (PZDU) in člena 30 Priloge XIII h Kadrovskim predpisom in člena 3 Sklepa izvršnega odbora FRA št. 2016/01 o splošnih izvedbenih določbah za člen 54 PZDU.
               
            
                  2.
               
               
                  Drugi tožbeni razlog je kršitev pravice do dobrega upravljanja iz člena 41 Listine Evropske unije o temeljnih pravicah.
               
            
                  3.
               
               
                  Tretji tožbeni razlog je kršitev načela pravne varnosti in legitimnih pričakovanj.